
Predkladacia správa

[bookmark: _Toc503180333][bookmark: _Toc503180653][bookmark: _Toc504740103]       Predkladaný materiál  „Obmena taktických stíhacích lietadiel Vzdušných síl ozbrojených síl SR I. časť - neutajovaná“ vychádza z „Koncepcie rozvoja VzS OS SR“ (VVzS-V-77/2014) schválenou vládou SR dňa 14.5.2014 a je v súlade so schválenou „Koncepciou rozvoja spôsobilostí VzS OS SR (velenia, riadenia a prieskumu; taktického letectva; dopravného letectva; vrtuľníkového letectva; protivzdušnej obrany)“. Predkladaný materiál  zároveň rieši  požiadavku na projekt „Viacúčelové taktické lietadlá – obmena stíhacích lietadiel“ (č. p. VVzS-47-22/2014-OSP zo dňa 2.5.2014). Realizáciou bude plnené :
· „CIELE SPÔSOBILOSTÍ 2017 – CS 2017 (NATO CAPABILITY TARGETS 2017 – SLOVAK REPUBLIC C-M(2017)0021(SVK))“,
· [bookmark: _Ref500420894][bookmark: _Toc504740105]MINIMÁLNA ÚROVEŇ SLUŽIEB SPÔSOBILOSTÍ VELENIA A RIADENIA NA PODPORU MNOHONÁRODNÝCH, SPOLOČNÝCH OPERÁCIÍ POD VELENÍM NATO (MINIMUM LEVEL OF C2 SERVICE CAPABILITIES IN SUPPORT OF COMBINED JOINT NATO LED OPERATIONS, MC 0593/1),
· [bookmark: _Toc504740106]ACO FORCES STANDARDS VOLUME III.
       
Stíhacie lietadlá MiG-29AS/UBS VzS OS SR spĺňajú požiadavky NATO Capability Codes and Capability Statements len na 40 % a nie sú plne interoperabilné. Neumožňujú plnohodnotné plnenie úloh v rámci systému NATINAMDS, operačných úloh väčšieho rozsahu pre prípad krízy, alebo vojny (podpora pozemných síl).

    V dôsledku odďaľovania obstarávania nových viac účelových taktických stíhacích lietadiel a dlhodobo nízkeho  ročného náletu hrozí ďalšia strata operačných spôsobilostí, strata spôsobilosti vykonávať efektívne letecký výcvik a je predpoklad ďalšieho zhoršovania merateľného ukazovateľa bezpečnosti letov (v roku 2017 bol priemerný nálet na poruchu 1 hod. 26 min.).

          Z dôvodu potreby obmeny stíhacích lietadiel MiG-29 vláda SR svojím uznesením č. 139 zo dňa 18.3.2015 súhlasila so zahájením rokovaní so švédskou vládou o prenájme lietadiel JAS-39 C/D Gripen . 

	Pri rokovaniach o samotnej zmluve o prenájme lietadiel Gripen nedošlo k zhode vo viacerých zásadných otázkach. Švédska strana počas celých rokovaní deklarovala iný právny výklad pojmu „prenájom“ ako slovenská strana, švédska strana požadovala zmluvu podľa medzinárodného práva verejného, požadovala  absenciu sankcií, švédske rozhodné právo, a neuplatňovanie zrážkovej dane.

Za účelom pokračovania v rokovaniach na úrovni vlád aj o iných alternatívach obstarania taktických stíhacích lietadiel, vláda SR zmenila svojím uznesení č. 444 z 29. septembra 2016 uznesenie vlády SR č. 139 zo dňa 18.3.2015. 

	 Pre realizáciu vyššie uvedených uznesení vlády Slovenskej republiky, boli následne požiadané o informácie tri vlády : Švédsko, USA a RF so žiadosťou o zaslanie svojich návrhov a podmienok (súčasne s cenovou ponukou).

[bookmark: _Toc428345908][bookmark: _Toc428346366][bookmark: _Toc428347160]	Uznesenie vlády SR č. 444 z 29.9.2016 stanovovalo realizovať priame rokovania na úrovni vláda - vláda s cieľom prerokovania podmienok obstarania taktických lietadiel a po ich ukončení predložiť na rokovanie vlády SR do 30.9.2017 na schválenie príslušné zmluvné dokumenty spolu s kvantifikáciou finančných nákladov. Na základe súhlasného písomného stanoviska predsedu vlády SR, bol uvedený termín presunutý do 29.6.2018.

          Počas prípravy materiálu a vyhodnocovania ponúk, absolvovali členovia projektového tímu viac krát bilaterálne rokovania na expertnej úrovni so zástupcami krajín prevádzkujúcich lietadlá typu F-16 a JAS-39,  vrátane návštev letísk: Lietadlo JAS-39:  Švédsko (Såtenäs a Linköping), Maďarsko (Keckemet) a Česká republika (Čáslav).  Lietadlo F-16 : Poľská republika (Krzešiny a Lask), Taliansko (Aviano) a Grécko (Volos). Pri tvorbe analýzy a v rozhodovacom procese boli zobrané do úvahy  aj  vedecké články, medzinárodné štúdie, odborné vojenské a letecké časopisy  a ďalšie podkladové dokumenty, ktorých úplný zoznam je uvedený v analytickom materiáli.  
              Na základe posúdenia je ponuky vlády USA na nákup 14 lietadiel F-16 Block 70/72. výhodnejšia ako švédska ponuka. MO SR navrhuje v rámci obmeny stíhacích lietadiel MiG-29 VzS OS SR realizovať ponuku vlády USA na nákup 14 lietadiel F-16 Block 70/72 a predložiť tento návrh na rokovanie Bezpečnostnej rady a vlády SR.

Predkladaný materiál „Návrh na obstaranie nových taktických stíhacích lietadiel I. časť - neutajovaná“ bol predmetom skráteného predbežného a medzirezortného pripomienkového konania a na rokovanie Bezpečnostnej rady Slovenskej republiky a vlády Slovenskej republiky  sa predkladá bez rozporov. 

